钦定古今图书集成/明伦汇编/氏族典/第087卷 > 《廖用贤尚友录》 > 卢道约
## 钦定古今图书集成/明伦汇编/氏族典/第087卷 > 《廖用贤尚友录》 > 卢道约

按《魏书卢元传》：“元子度世，度世子渊。渊子道约，字季
恭，起家员外郎，累迁司空录事参军、司徒属、幽州大
中正、辅国将军、光禄大夫，转司徒右长史。太傅李延
实出除青州，诏以道约为延实长史，加散骑常侍。永
熙中，车骑将军、左光禄大夫，领广平王赞仪同开府
长史。天平中，开府仪同高岳请为长史，岳转除青冀”
二州，道约仍为长史。随岳两藩，有毗佐之称。兴和末，
除卫大将军、兖州刺史。在州颇得民和。武定元年卒。
赠使持节、骠骑大将军、仪同三司、幽州刺史。